Visit Site
Recommended byColombia
దేశంలోని అతిపెద్ద కార్ల తయారీ కంపెనీ మారుతీ సుజుకీ.. దేశీ వాహన విక్రయాలు కేవలం 1.8 శాతం మాత్రమే పెరిగాయి. 1,19,804 యూనిట్లుగా నమదయ్యాయి. గతేడాది ఇదే నెలలో కంపెనీ వాహన విక్రయాలు 1,18,560 యూనిట్లుగా ఉన్నాయి. విటారా బ్రెజా, ఎర్టిగా, ఓమ్ని, ఎకో వ్యాన్ వంటి మోడళ్లు ఈ వృద్ధికి కారణంగా నిలిచాయి. వీటిని మినహాయించి చూస్తే కంపెనీ విక్రయాలు 4.7 శాతం మేర క్షీణించాయి.
హ్యుందాయ్ కార్ల అమ్మకాలు డిసెంబర్‌లో 4.6 శాతం వృద్ధితో 42,093 యూనిట్లకు ఎగశాయి. కొత్తగా మార్కెట్‌లోకి తీసుకువచ్చని శాంట్రో మోడల్ డిమాండ్ ఇందుకు కారణం. మహీంద్రా అండ్ మహీంద్రా అమ్మకాలు 3 శాతంమేర తగ్గాయి. ఈ కంపెనీ డిసెంబర్‌లో 15,091 యూనిట్ల ప్యాసింజర్ కార్లను విక్రయించింది. గతేడాది ఇదే నెలలో కంపెనీ అమ్మకాలు 15,543 యూనిట్లుగా ఉన్నాయి. ఇక టాటా మోటార్స్ దేశీ వాహన అమ్మకాలు దాదాపు 1 శాతం వృద్ధితో 14,260 యూనిట్లకు పెరిగాయి. కంపెనీ గతేడాది ఇదే నెలలో 14,180 యూనిట్లను విక్రయించింది. జపాన్‌కు చెందిన టయోటా కంపెనీ డిసెంబర్‌లో 11,830 యూనిట్లను విక్రయించింది. గతేడాది ఇదే నెలలోని అమ్మకాలు 10,793 యూనిట్లతో పోలిస్తే 10 శాతం వృద్ధిని నమోదు చేసింది. హోండా కార్ల అమ్మకాలు 4 శాతం వృద్ధితో 13,139 యూనిట్లకు పెరిగాయి.